גראן קנריה

גראן קנריה (בספרדית: Gran Canaria) הוא האי השלישי בגודלו באיים הקנריים והשני המאוכלס ביותר מבין האיים הקנריים. נכון לשנת 2019 אוכלוסיית האי מנתה 851,231 תושבים, אשר היוו כ-40% מכל אוכלוסיית הארכיפלג. לאס פאלמאס דה גראן קנריה, בירת האי, היא העיר הגדולה ביותר באיים הקנריים, והעיר התשיעית בגודל אוכלוסייתה בספרד, ובתחומה נמצאים אחד מהנמלים החשובים ביותר בספרד ובאיחוד האירופי ונמל התעופה גראן קנריה, שהוא נמל התעופה העמוס ביותר באיים הקנריים, ואחד מששת הפעילים ביותר בספרד. האי ממוקם באוקיינוס האטלנטי באזור המכונה מקרונזיה, אשר נמצא כ-150 קילומטרים מהחוף הצפון-מערבי של יבשת אפריקה וכ-1,350 קילומטרים מיבשת אירופה. גראן קנריה הוא כיום אחד מיעדי התיירות החשובים ביותר בספרד, כאשר מבקרים בו בסביבות חמישה מיליון תיירים מדי שנה. גראן קנריה מארח פעמיים בשנה שני מצעדי גאווה גדולים מאוד ההופכים לשבוע גאווה, היעד מאוד מקבל ומכיל קהילה גאה על כלל גווניה. קישורים חיצוניים גראן קנריה, באתר אנציקלופדיה בריטניקה (באנגלית) לגלות את גראן קנריה – האי הספרדי שרובכם לא מכירים, באתר חדשות 13, 16 באוגוסט 2023 עמית ידגר‏, היינו בפסטיבל גאווה שנחשב לאחד הטובים בעולם, באתר וואלה, 4 ביוני 2023 פסטיבל הגאווה בגראן קנריה: כל ההמלצות הכי שוות, באתר מעריב אונליין, 8 באוגוסט 2023 עמית ידגר, גראן קנריה כל המידע שצריך לדעת במקום אחד, יולי 2023. הערות שוליים